Mobilioji programėlė „INOKaunas“ – Kaunas Tavo delne Publikuota: 2012-11-07 14:11 Tematika: Telekomunikacijos Inf. šaltinis: Technopolis, VšĮ Mokslo ir technologijų parkas „Technopolis“ pristato Kauno bendruomenei bei jos svečiams naudingą programėlę „INOKaunas“. „INOKaunas“ – tai Kaunas Tavo delne. Programėlės naudotojams sudaryta galimybė greitai rasti Kauno mieste esančius verslo, laisvalaikio bei viešųjų institucijų objektus esančius šalia jų, bei visame mieste. Prie objektų yra pateikiami ir institucijų kontaktai – adresai, telefonai, el. pašto adresai, interneto svetainės – tad vartotojai gali greitai ir jiems patogiu būdu susisiekti su jiems reikiama institucija. Naudotojams paslaugas teikiantys verslo objektai turi reitingus bei nuorodas į atsiliepimus. Visi objektai bei programėlės naudotojo buvimo vieta yra atvaizduojami žemėlapyje, tad naudotojas gali lengvai orientuotis kur jis yra ar netgi gauti maršrutą nuo savo buvimo vietos iki reikalingos institucijos. Programėlės duomenų bazėje pateikiama informacija apie daugiau nei 2500 objektų Kauno mieste. Visi objektai yra suskirstyti į kategorijas pagal savo veiklas. Panaudojant naujausias programėlių kūrimo technologijas buvo sukurtas aiškus ir paprastas šių objektų atvaizdavimas bei filtravimas. Vartotojo sąsaja nėra apkrauta nereikalingomis detalėmis. Objektų duomenų bazė yra atnaujinama, be to vartotojai gali pranešti apie pastebėtus neteisingus duomenis. Programėlę nemokamai galima parsisiųsti iš „Google Play“ programėlių parduotuvės.

platinti, skelbti, kopijuoti informaciją su

nurodyta autoriaus teisių žyma be Draudžiama platinti, skelbti, kopijuoti informaciją sunurodyta autoriaus teisių žyma be redakcijos sutikimo.